
Către UAT-urile membre în AGA Ecolect Group Bihor, 
Spre știința ADI Ecolect Group Bihor, 


În urma solicitării ADI Ecolect Group Bihor, RER Vest va demara o amplă campanie de informare și conștientizare a colectării separate în rândul generatorilor din Zona Metropolitană Oradea 1B. 
Prin urmare, acțiunile întreprinse în cadrul acestei campanii care se va desfășura până la finalul anului sunt: 

1. Tipărirea a 32.000 de ghiduri de colectare separată și distribuirea acestora în cadrul controalelor comune – RER Vest, ADI Ecolect Group Bihor și responsabili de mediu ai UAT-urilor vizate. Atașăm prezentei informări  propunerea de calendar de controale în teren.  
2. Comunicate de presă cu privire la demararea și desfășurarea acțiunilor  de control și informare a generatorilor despre importanța colectării separate în mediul rural. 
3. Postare săptămânală pe paginile social-media RER Vest cu reamintirea regulilor de colectare separată. 
4. Videoclip de promovare a colectării separate în Zona Metropolitană Oradea 1B, pentru fracțiile reciclabile: ambalaje din sticlă, deșeuri reciclabile din plastic-metal, deșeuri reciclabile din hârtie-carton. 
5. Campanie prin email pentru generatorii persoane juridice, în care reamintim regulile de colectare separată și drepturile și obligațiile utilizatorilor serviciilor de salubritate. 

Referitor la acțiunile propuse, vă rugăm să ne sprijiniți cu distribuirea printre localnici a acelor ghiduri de colectare separată a deșeurilor care nu se vor putea distribui în zilele în care au loc acțiunile de control și informare.  


Cu stimă, 

Zoltán Pálhegyi, 
Director general economic – marketing,
RER Vest SA

